**REFERAT**

|  |  |
| --- | --- |
| Referat fra møte i rådmannskollegiet 20. desember 2016 | |
|  | |
| **Sted:** | Formannskapssalen, Rådhuset i Skien |
| **Møteleder:** | Per Wold |
| **Referent** | Karianne Resare |
| **Til stede:** | Inger Lysa, Per Wold, Ole Magnus Stensrud, Jan Sæthre, Tore Marthinsen, Morten Næss, Karianne Resare  Sak 85: Sjur O. Taule og Roar Teigen  Sak 87: Nicolai Underthun, Guttorm Liebe  Sak 88: Hanne Gro Haugland |
| **Forfall:** | Jørn Christian Schøth Knudsen |
| **Kopi til:** | [www.grenlandssamarbeidet.no](http://www.grenlandssamarbeidet.no) |

|  |  |
| --- | --- |
| **Sak 82/15 Referat fra rådmannsmøtet 15.11.2016**  **Konklusjon:** Referatet godkjent. |  |
| **Sak 83/16 Orienteringssaker**   * Sak vedr mulighet for tilskuddtil fyllestasjoner for biogass.   Epost til orientering for rådmennene oversendt i forkant av møtet. Det arbeides administrativt allerede med søknader fra flere kommuner. Skien har fått tilskudd i forrige tilskuddsrunde.   * Forslag om ordfører-rådmannstur i mars. * Forslag om rådmannstur 19.-22. april. Jan planlegger og kommer med forslag. |  |
| **Sak 84/16** **Grenlandsmodell mot sosial dumping** Forslag fra arbeidsgruppen ble oversendt i forkant og lagt fram for behandling.  **Konklusjon:**  Rådmannskollegiet mener det arbeidsgruppen har kommet fram til er et godt grunnlag for behandling i kommunene og Grenlandsrådet. Arbeidsgruppen bes vurdere et møte med NHO og LO i forkant av behandlingene i kommunene. Videre utarbeides et felles saksframlegg for forslaget. Behandling i Grenlandsrådet og kommunene over nyttår. |  |
| **Sak 85/16 Styrket kommunesamarbeid – prosjektgruppemøte**  Hovedtillitsvalgt Sjur Ole Taule og hovedverneombud Roar Teigen tiltrådte møtet.  I tråd med vedtatt prosjektplan var følgende dokumenter oversendt på forhånd:   * Ny samarbeidsavtale, et foreløpig notat, datert 6.12. 2016,  til diskusjon. * Foreløpig forslag til Handlingsprogram 2017-2020, med konkret handlingsplan for prosjekter som skal startes opp/gjennomføres i 2017. Også datert 6.12. 2016.   Dagsorden:   1. Oppsummering etter styringsgruppemøtet den 25.11 og info/diskusjon i formannskapene i høst. 2. Førsteutkast; organisering med tilhørende styringsdokumenter til diskusjon. 3. Første utkast til fireårig handlingsprogram og handlingsplan for 2017 til diskusjon.   Etter en kort innledning av prosjektleder konkluderte diskusjonene med følgende:  **Konklusjon:**   1. Møtene i partssammensatte utvalg i kommunene høsten 2016 og siste møte i styringsgruppa den 25.11. 2016, har ikke gitt andre signaler enn å følge vedtatt prosjektplan. 2. Fremlagte notat om samarbeidsavtale med et førsteutkast til konkret avtale, videreutvikles til det dokument som skal svare på «ordføreravtalens» formulering om «gjennomgang og evaluering av samarbeidets vedtekter og styringsdokumenter, dvs. dagens mål for samarbeidet, organisasjonsform og annet» samt at «nye vedtekter for  et styrket og mer forpliktende grenlandssamarbeid skal legges fram til politisk behandling». I det videre arbeidet må følgende avklares spesielt:  * Kostnadsfordeling i samarbeidet. * Rådmennenes rolle, spesielt knyttet til innstilling til ordførerkollegiet/grenlandsråd og innstilling til de respektive by- og kommunestyrer etter behandling i Grenlandsrådet. * Hva det betyr at «de formelle strukturene i Grenlandssamarbeidet skal styrkes» og at det skal gis «større ansvar til Grenlandsrådet, rådets leder og ordførerkollegiet til å opptre på vegne av regionen». Saken må diskuteres i ordførerkollegiet og forholdet til kommuneloven må avklares.  1. Struktur og innhold i foreløpig forslag til handlingsprogram 2017-20 med konkret handlingsplan for 2017, kan legges til grunn for videre arbeid med programmet. Spesielt må oppstart av prosjektet «Felles eierstyringsprinsipper» snarest diskuteres i ordførerkollegiet. |  |
| **Sak 86/16 Samhandlingsarbeidet – styringsgruppe STHF – Grenlandskommunene** Se egen agenda og saksdokumenter.  Vedr. organisering videre: Sykehuset behandler dette i sitt første ledermøte etter nyttår. Etter dette utarbeider Hege og Karianne et konkret mandat/beskrivelse av videre organisering. |  |
| **Sak 87/16 Sammenslåing av brann- og redningstjenestene i Grenland** Endelig rapport fra prosjektet. Dokumentene saksframlegg, rapport og eierstrategi var sendt over i forkant av møtet og ble lagt fram til behandling.  Guttorm Liebe og Nicolay Underthun møtte.  Oversendte dokumenter ble drøftet. Prosjektet ønsker at saken slik den nå ligger legges fram for politisk behandling i alle seks kommunene og ev. Grenlandsrådet.  Prosjektgruppen har vært samstemte i konklusjonen og stiller seg enstemmig bak innstillingen.  For å kunne tilfredsstille de krav og forventninger samfunnet har og vil ha bør vi utnytte de gevinstene som ligger i å samle ressursene mm.  **Konklusjon:**  Rådmannskollegiet godkjente leveransen fra prosjektet med de innspill som kom under møtet. Prosjektledelsen oversender endelig forslag til saksframlegg så snart som mulig. Saken fremmes for Grenlandsrådet ved første anledning. |  |
| **Sak 88/16 Næringssamarbeidet – videreutvikling** Hanne Gro Haugland møter. Se vedlagte forslag til prosess.  Hanne Gro la fram og gjennomgikk forslag til endringer av selskapets drift og fokusområder innenfor dagens formelle organisering.  Rådmennene gjennomfører prosessen og legger fram forslag for ordførerkollegiet så snart som mulig.  **Konklusjonen:**  Rådmennene jobber videre med utredningen så raskt som mulig med mål om å ha ferdig en innstilling før påske. Sekretariatet bes forberede saken i samarbeid med ViG. |  |
| **Sak 89/16 Høringer** Ingen saker |  |
| **Sak 90/16 Eventuelt**  Møteplan for 2017 fastsatt. |  |

**Neste rådmannsmøte tirsdag 24. januar** **kl. 8.30 – 13.00 på Klosterøya.**

**Neste Grenlandsråd fredag 17. februar 2017.**